જયપુર: જમીન સોદામાં કૌભાંડના આરોપમાં ઘેરાયેલા કોંગ્રેસ અધ્યક્ષા સોનિયા ગાંધીના જમાઇ રોબર્ટ વાડરાને રાજસ્થાન પોલીસે કલીનચિટ આપી છે. વાડરાને કલીનચિટ મળતાં કેન્દ્ર સરકાર ફરી એક વાર લોકોના નિશાન પર આવી ગઇ છે. એક અખબારના અહેવાલ અનુસાર રાજસ્થાન પોલીસને રોબર્ટ વાડરાની કંપની સ્કાયલાઇટ હોસ્પિટાલિટીના જમીન સોદામાં કોઇ ગેરરીતિઓ થઇ હોવાનું જણાયું નથી. અત્રે નોંધનીય છે કે પોલીસ આ કેસમાં વાડરાને જ નિશાન બનાવવામાં આવ્યા હોવાનું માને છે. પોલીસના જણાવ્યા અનુસાર વાડરા સાજીશ અને દગાબાજીનો ભોગ બન્યા છે.